Source: http://sport.dragos-trestioreanu.ro/punct-si-de-la-capat-la-csm-ploiesti-dupa-controale-si-pedepsele-cuvenite-in-urma-lor/2015/12/15/
Timestamp: 2018-03-23 09:09:02+00:00

Document:
Punct și de la capăt. La CSM Ploiești. După controale și pedepsele cuvenite în urma lor « Dragoş Trestioreanu
Punct și de la capăt. La CSM Ploiești. După controale și pedepsele cuvenite în urma lor
Vineri seară, în pauza meciului de baschet masculin din Liga Națională, dintre Dinamo București și Universitatea Banca Transilvania Cluj-Napoca, găzduit de sala Olimpia, din Ploiești, din cauza lipsei avizului ISU de la sala din Șoseaua Ștefan cel Mare, am discutat cu doi oameni de sport ploieșteni despre ce-ar trebui să se întâmple la clubul sportiv al municipalității, CSM Ploiești, cu toții fiind revoltați de cele auzite. Interesant este că unul dintre ei, nu are importanță cine, fiind vorba atunci despre o discuție privată, avea aceleași păreri cu ale mele. Mai precis, că trebuie să se opteze, cât mai repede, ce se dorește la acest club. Ori sport de masă, ori mare performanță, și una și alta fiind, am convenit, un nonsens, o pierdere de timp și bani. Ideea la care am raliat 100% este aceea a direcționării celor mai mari fonduri din buget către echipa de handbal feminin, care beneficiază de un lot bun, un antrenor competent și de o poziție în clasamentul la zi ce-i permite să atace, cu succes, în retur, ocuparea unui loc de cupe europene. Ceea ce, dacă nu mă înșel, ar fi o premieră absolută pentru sportul cu mingea mică feminin local. Iar a doua beneficiară de bani mai mulți să fie cea de baschet masculin, în cărți pentru accederea în turneul semifinal al Ligii I (al doilea eșalon).
Da, într-adevăr, există și o formație de handbal de băieți, ba chiar în Liga Națională. Dar, din nefericire, e una fără șanse de a prinde play-off-ul. Posibil să nu aibă probleme în privința retrogradării, dar jucătorilor lui Dragoș Dobrescu și Ion Nicolae nu li se poate cere mai mult decât – cum se mai zice – pot să ducă. Automat, a cheltui cu ei, în aceeași formulă, și pe viitor, la același nivel salarial, dar nu numai, ar însemna că, la CSM, ar fi un sac fără fund și s-ar permite astfel să se țină și o trupă fără pretenții. Sigur, cei de la handbalul masculin ar putea reclama de ce să se susțină o echipă de baschet din eșalonul secund, ci nu a lor, una de prim eșalon. Întrebarea ar fi justificată, recunosc, dar are și un răspuns ce nu poate fi tăgăduit. În Ploiești, baschetul masculin – după 12 ani și 19 trofee adjudecate de CSU Asesoft, formație desființată în vară – are tradiție, fani destul de numeroși și resurse de a reveni pe prima scenă. Iar în acest caz fericit, o nouă ascensiunii în elita sportului național jucat la panou este absolut la îndemână. Gândiți-vă că, la vară, se va întoarce Cătălin Burlacu, în prezent component al unei echipe de Liga Națională, SCM Universitatea Craiova, ca și Vlad Negoițescu, de altfel, un pivot tânăr ploieștean care, dacă ar fi rămas în Liga I, la CSM, s-ar fi promovat en-fanfare în LN. Apoi, odată obținută accederea în eșalonul imediat superior, sunt convins că managerul Ionuț Georgescu nu ar spune nu unui come-back în orașul de baștină al său. Iar la relațiile lui Georgescu și ale lui Burlacu din lumea baschetului național și internațional, cu un buget corect, s-ar putea construi o echipă capabilă încă din primul an, chiar, să se bată dacă nu la titlu, măcar la un loc de FIBA Eurochallenge Cup. În anii ce vor urma, tradiția se poate înnoda pe termen foarte scurt, de ce nu? Și ce imagine ar face Ploieștiului o astfel de echipă! Incomparabilă față de alte secții care, chiar dacă aduc titluri, trofee și medalii, nu se pot lăuda nici măcar cu… 100 de spectatori la competiții! Deci, la CSM Ploiești, reorientarea trebuie să țină cont de raportul calitate/preț + imagine + mediatizare. Fără discuție!
Toretic, da, așa ar trebui, practic fiind totuși mai greu. De ce? Simplu, deoarece conducerea interimară de până mai ieri a lucrat de parcă era în propria-i ogradă, ci nu în cea a municipalității. A direcționat sume mari, cele mai mari, spre handbalul feminin, ceea ce nu ar fi fost de neînțeles, însă a sărit calul rău de tot, acordând salarii demne de… academicieni doctori docenți în aerospațiale! Citind lista cu remunerațiile, aveai impresia că ai în față… specialiste de la NASA! Iar rezultatul care a fost? Locul 6, după 13 etape, adică la finele turului! Puțin, al naibii de puțin, la așa vedete și – repet – la așa salarii! Și dacă banii mulți s-au dat și antrenorilor sau sportivilor de la alte secții, bine nici chiar ca la handbalul feminin, s-a apreciat că epuizarea bugetului încă de pe la sfârșitul trimestrului al III-lea ar fi fost consecința tocmai a banilor cheltuiți cu această echipă, de la care se spera să fie dacă nu în luptă directă cu CSM București și HCM Baia Mare, măcar în “coasta” lor. Pe viitor, dacă vor mai dispărea din secții și “feliile de tort” se vor pune de acolo direct pe masa handbalistelor, actuale/viitoare, atunci se poate obține mai mult decât un loc 6 ,la jumătatea întrecerilor. La așa rezultat, e clar că unele dintre fete ar trebui să nu se supere dacă li s-ar micșora salariile, acum, sau chiar le-ar fi reziliate contractele. Căci, după “cutremurul” din “biroul 1″, a urmat un “tsunami” care a lăsat urme nici acum cicatrizate! Nu prea îmi dau seama de câte controale ar mai fi nevoie și de unde ca fosta conducerea interimară să răspundă, în sfârșit, pentru managementul asimilat (aproape) unui… jaf la drumul mare. Sau ca în codru, cum vreți să-i spuneți. Noua conducere cred că a trebuit să-și sporească stocul de… Superglue, ca să apuce să lipească nenumăratele “găuri” din buget. Plus, să se orienteze ce să facă în viitorul imediat, pentru a nu se mai ajunge pe zero, când mai sunt luni bune până la finele anului calendaristic. Nu poți sta liniștit pe scaun după ce ai provocat un astfel de dezastru, bașca emoțiile urmașilor în fața Consiliului Local Ploiești: ne dau voie să schimbăm destinația unor fonduri, să ieșim din colaps, și om mai avea parte de vreo rectificare de buget? Să-ți obligi înlocuitorii să ajungă să stea aproape în genunchi în fața unor consilieri locali care au prelungit cam mult momentul votului favorabil nu poate rămâne nepedepsit! Fie că a fost nepricepere, fie ce-o fi fost altceva, responsabilitatea rămâne aceeași. Și nu mai poți rămâne la… “butoanele” bugetului, a plăților și cheltuielilor, chiar și după un astfel de simulacru de management! În caz contrar, există cineva care vrea să ascundă… ceva!
P.S. În tot acest interval de timp scurs de la publicarea concluziilor raportului comisiei de control a consilierilor locali la CSM Ploiești și până acum, după cel al comisiei de audit, mi-a ajuns pe la urechi fel de fel de informații privind modul în care a condus doamna directoare interimară Luminița Albu clubul. Ca jurnalist care nu am acuzat pe nimeni fără a avea dovezi concrete și irefutabile, nu mi-am permis să le dau publicității. Însă, și dacă numai 10% dintre informații au avut acoperire în fapte, măcar o demisie de onoare ar fi fost de așteptat din partea dânsei. Ar fi ieșit cât de cât acceptabil din scenă, ci nu s-ar fi… legat de scaun, cum pare a se întâmpla acum. În prezent, de scaunul de “vătaf” peste serviciul financiar-contabilitate! E un fel de… dacă voi nu mă vreți, eu vă vreau, fără exprimarea arhaică de altădată!
Foto: www.evzilei.ro
Tags: Accedere, Baieti, Bani, Baschet, Buget, Conducere, Controale, CSM Ploiesti, Cupe Europene, Dezastru, Directoare interimara, Echipe, Epuizare, Erori, Esalon, Exagerari, Fete, Fonduri, Handbal, Luminita Albu, Management, Promovare, Salarii, Termen
Scris de Trestioreanu Dragos Campionat, Conducere, Consilier local, Consiliul Local Ploiesti, CSM Ploiesti, Cupe europene, Fani, Handbal, Liga Nationala, Municipalitate, Ploiesti, Prahova, Romani, Romania, Sala, Semifinale, Simpatizanti, Spectatori, Suporteri, Titluri, Trofee Abonare RSS
22 răspunsuri la “Punct și de la capăt. La CSM Ploiești. După controale și pedepsele cuvenite în urma lor”
15 decembrie 2015 la 1:13 PM
Cand a inceput asa zisul “cutremur” fetele stateau pe locul 3 si ramaneau acolo daca castiga meciurile cu Slobozia si Cisnadie. Cand la echipa este liniste,sunt si performante.Meciurile au fost pierdute din cauza situatiei create,care s-a vazut in meciurile echipei. 6 puncte pierdute
15 decembrie 2015 la 5:42 PM
@ Dragos: in ce a constat nelinistea, care a condus la pierderea unor puncte cu echipe mai slab cotate cu mult? Imi puteti explica?
15 decembrie 2015 la 5:11 PM
Dvs aveti o opinie proprie, la care, insa, nu prea marseaza iubitorii sportului din Ploiesti. Sa va explic de ce:
1. Care ar fi motivul pentru care ar trebui investit masiv in echipa de handbal feminin, tinand cont ca sansele pleaca de la locul 3 (CSM Buc. si HCM Baia Mare). Eu ma gandesc ca, in aceasta situatie, ar fi fost de preferat o speculare a momentului favorabil de la handbal masculin, acolo unde nu exista asemenea discrepante.
2. Ce traditie are handbalul feminin, in Ploiesti, si ce jucatoare de exceptie a oferit in decursul timpului acesta? La acest capitol, iar stau baietii mult mai bine si-i amintim aici pe Marian Dumitru, Petre Constantin, Ion Mocanu sau, mai in zilele noastre, pe Ionut Georgescu sau Laurentiu Toma.
3. Din ce apare in presa, tocmai sporturile individuale sunt acelea care au prezenta internationala, deci de inalta performanta. Cea mai importanta competitie a lumii o reprezinta Jocurile Olimpice, iar Ploiestiul va fi reprezentat acolo DOAR de sporturile individuale. Anul 2016 este un an in care vor avea loc Jocurile Olimpice. Ploiestenii pot sa fie mandri ca vor fi reprezentati acolo doar de sporturile individuale, care, desi cu un buget mult mai mic, reusesc performante mult mai mari decat cele ale echipelor finantate foarte generos. Eforturile depuse de judoka Andreea Chitu sau ale maratonistului Marius Ionescu sunt mult mai mari decat ale colegilor lor de la jocurile sportive, iar satisfactiile financiare sunt invers proportionale.
Imi cer scuze ca am intervenit, iar daca considerati ca am gresit, astept raspuns de la dvs.
15 decembrie 2015 la 8:35 PM
@ victor: fiecare ar dreptul la o opinie si le respect pe toate. Deci, nu ati gresit defel. Insa, a respecta o parare nu inseamna, intotdeauna, a fi si de acord 100% cu ea. O sa incerc astfel sa comentez cele scrise de dv.
Vorbiti despre traditie in handbalul local. afirmand ca a celui masculin ar fi net superioara celui feminin. Unul care astfel nu ar mai merita atata atentie precum in prezent. Nu stiu ce varsta aveti, dar eu nu am uitat inca anii copilariei care m-au purtat, adesea, pe terenul de zgura din strada Latina. Acolo unde il admiram pe idolul meu, handbalistul Ioan Popescu, dar si pe… favorita mea, handbalista Elena Dobarceanu. Nu stiu daca ati auzit de Stiinta Ploiesti, dar era o echipa de handbaliste care se lupta, de la egal la egal, cu cele din Bucuresti, la vremea aceea, pe “Latina”, in primul esalon. Si facea tribune pline, asa mai mici cum erau acolo, dara mereu pline. La fel si Petrolul Teleajen, e adevarat, tot acolo. Asa ca, a spune ca nu exista traditie in handbalul feminin ploiestean este – va rog sa ma iertati! – o eroare. Mi-ati dat exemple de handbalisti care, intr-adevar, sunt ploiesteni, au facut junioratul aici, dar apoi s-au remarcat si au atins apogeul carierei pe la Dinamo, Steaua, HCM Constanta si in strainatate, ci nu la echipele ploiestene. Sincer, m-am cam saturat ca noi sa-i crestem si altii sa se laude cu ei! Am scris ca trebuie sustinuta mai mult echipa feminina de handbal a CSM-ului pentru ca se afla pe locul 6, dar cu sanse, dupa retur, sa ajunga pe o pozitie de cupe europene. Pe cand, trupa de baieti nu mai poate spera decat la play-out si, eventual, la o salvare de la retrogradare. Nu sunt contra handbalului masculinj dimpotriva. Numai ca, doua echipe in primul esalon nu pot fi tinute decat ca ambele sa fie… doar simple participante la competitie. Nimic mai mult. Nu ajung banii pentru mare performanta si pentru una, si pentru alta. Iar, daca este sa fim cinstiti, traditie mai mare are baschetul masculin din Ploiesti. Nu exista nici la macar la fotbal, ca numar de trofee si prezente in cupele europene ma refer! De aceea, am si propus sustinerea superioara din punct de vedere material a baschetului masculin in dauna handbalului masculin. Toocmai pentru a nu se pierde… trecutul atat de apropiat. E adevarat altfel ca judoul si atletismul sunt sporturi vechi si apreciate la jocurile olimpice, au simpatizantii lor, deloc putini, fiind o mare onoare sa fii prezent la cea mai mare intrecere sportiva din lume. Dar una care se desfasoara din patru in patru ani. Aceste discpilne sportive, din pacate, in Romania nu aduna in jurul lor prea multi spectatori. Nu se intampla aici ca in alte locuri din lume, acolo unde sunt sporturi importante, cu mare priza la public si sponsori. Ati dat exemplul Andreei Chitu si al lui Marius Ionescu, o judoka, respectiv un alergator pe distante mari care vor ajunge la Rio de Janeiro, facandu-i mandri pe ploiesten. Astfel ar merita mai multi bani decat iau cei de la jocurile sportive. Ok, numai ca Andreea are dubla legitimare – Steaua si CSM – si beneficiaza, sunt convins, si de o indemnizatie olimpica. Nu stiu daca Marius are, si el, dubla legitimare, dar, daca este calificat pentru Rio, si el primeste acea indemnizatie. Situatie in care este firesc sa fie sustinute mai mult jocurile sportive, care aduc iubitori ai sportului in tribune an de an, ci nu o data la patru ani, si-atunci mai mult in fata micilor ecrane. Suporterul este cel care plateste biletul, care isi incurajeaza favoritii, este cel pentru care se desfasoara, de fapt, spectacolul sportiv. Nu poate fi suporter doar din… patru in patru ani!
Sigur, ideal ar fi ca bugetul unui club, ca si al CSM Ploiesti, sa fie unul foarte mare si sa impace astfel pe toata lumea. Nefiind asa, trebuie dramuit si aleasa o strategie: sport de masa sau mare perfromanta? Insist pe acest fapt: ori asa, ori asa? Nu exista cale de mijloc. Inteleg ca este dureros sa dispara din sectii, ca sportivi si antrenori raman in aer, mai ales in aceste vremuri de restriste, dar e o lege a vietii: niciodata nu poti ramane undeva daca nu faci mare peformanta. Indiferent de domeniul de activitate. Stiu ca nu puteam ajunge la acelasi numitor comun, dar a sustine ca ideea mea este una la care nu marseaza iubitorii sportului din Ploiesti ar insemna sa fiti… reprezentantul acestora! Chiar poate fi cineva? Si dv sa aveti o zi buna!
15 decembrie 2015 la 10:15 PM
Asa este. Jocurile Olimpice se desfasoara la fiecare 4 ani. Dar campionate mondiale,europene,cupe mondiale si multe alte competitii au loc anual. Si sa ajunga sportivii acolo trebuie sa se califice, nu doar sa se inscrie. De ce e mai important un loc trei la handbal si nu o etapa de Cupa Mondiala, asa cum a castigat Andreea Chitu, sau medalia europeana a lui Biro, de la box? Sau maratonul de la Dusseldorf castigat, pentru prima data, de un roman (Marius Ionescu)?
Cu tot respectul pentru handbal, dar sportul de performanta se cuantifica prin rezultate. Care, la handbal, lipsesc. Dar, din pacate, doar rezultatele lipsesc. Fondurile, nu.
Au fost publicate contractele jucatoarelor de handbal de la noi (nu stiu cat de legal este ca au fost publicate), dar imi vin in minte cuvintele marelui antrenor rus, Trefilov, care, afland ce salarii se dau in Romania la handbal feminin, a intrebat care mafie e implicata: cea a drogurilor sau cea a alcoolului?
Eu consider ca acest club se putea orienta catre sporturi mai ieftine si mai performante si nu sa se ia la intrecere cu clubul Primariei Bucuresti, pentru ca, pur si simplu, nu facem fata. Bucuresti – peste 2.000.000 locuitori, Ploiesti – nici 200.000.
Ne intindem mai mult decat ne e plapuma si ignoram adevaratii sportivi, preferand sa trimitem bani prin Serbia, Croatia, Rusia.
E adevarat, nu stiu de Stiinta Ploiesti, la handbal feminin,dar stiu de Dorobantul, care se misca intre diviziile A si B, fara a avea cine stie ce performante.
Dar mai stiu ca Ploiestiul a cucerit, la J.O. de la Londra, o medalie de argint, prin Alina Dumitru, si nu am fost in stare sa avem un banner peste bulevard cu chipul ei.
Daca vrem sa avem o cultura sportiva, haideti sa ne uitam la nivelurile internationale.
Locul 3 la handbal, cu un buget de aproape un milion de euro? Sa fim seriosi! Avem bani pentru un ipotetic loc 3????? Si acela destul de improbabil, in acest moment.
Daca ploiestenii si-ar cunoaste campionii de la sporturile individuale, ar fi mult mai interesati de soarta lor.
Ploiestiul ar avea ce sa faca mult mai multe pentru sport, decat sa arunce bani prin fosta Iugoslavie.
De ex., copiii nostri nu au unde sa faca antrenamente la baschet, handbal, volei, pt. ca nu sunt suficiente sali de sport. Ei fac antrenamente de la 7 dimineata, pt. ca doar atunci au prins “pozitii”.
Sportivii de la toate disciplinele din Ploiesti nu au unde sa-si dea normele fizice, pt. ca nu exista un stadion de atletism.
Nu credeti ca ar trebui sa ne punem intai la punct cu bazele sportive si, abia dupa aceea, sa umplem buzunarele unor vremelnice vizitatoare, ale caror mare scop sa fie clasarea pe locul 3?
15 decembrie 2015 la 11:11 PM
@ victor: mi-ati dat de lucru din nou, dar imi face, sincer, placere sa dialogam sub aceasta forma. V-am inteles mesajul, am inteles ce-ati dori, sa fim mai aproape de judo, de atletism. OK, dar noi, jurnalistii, vedem exact ce cota de interes exista pentru aceste sporturi. O repet, nu-i drept sa nu fie aceeasi atentie a publicului pentru toate disciplinele sportive. In copilarie si chiar in tinerete, la competitii, in sala de sah de la CS Petrolul, e drept nu una foarte mare, abia puteai arunca un ochi. Da, la sah! Sala care acum este destinata gimnasticii gemea de lume la meciurile de handbal si volei, chiar daca pentru acest ultim sport era total neadecvata. Dar se juca nu gluma, cateodata si baschet. Ba chiar si partide internationale amicale. Am prins un Petrolul cu… Franta, la volei, inceput pe zgura din “Latina si terminat in sala, din cauza ploii!”Se facea si atletism serios pe zgura de pe vechiul stadion Petrolul. Am vazut acolo si un campionat balcanic, am vazut-o, la un moment dat, la un antrenament, pe celebra aruncatoare de disc din fostul URSS, Tamara Press, care avea si o sora tot atleta, Irina Press. Tamara s-a incalzit putin si, apoi, parca in gluma, a aruncat discul, de la poarta de fotbal din dreptul vechii tabele3 de marcaj, pana aproape in peluza de pe strada Alexandru Vlahuta!!! A fost ceva de vis! Da, sunt de acord cu dv ca este nevoie de o arena de atletism, dar nu CSM o construieste, ci municipalitatea, din alte fonduri. Nu compar niciodata Ploiestiul cu Bucurestiul, primariile intre ele, ar fi ridicol. Dar asta nu inseamna ca, la sport cel putin, nu am voie sa ma lupt cu echipele acesteia. Sustineti sa ne mandrim cu Andreea Chitu. Nu va suparati, dar apara si culorile unui club fata de care ploiestenii, in mare majoritate, au… alergie. Marius Ionescu este legitimat mai de curand la CSM, lasati-ma, va rog, sa-l vad ca si confirma suscesul de la Dusseldorf! In privinta Andreei, tot timpul bucuria va fi de… 50%. Preferam sa fi fost 100%! Dam bani in tari straine? La antrenori si sportivi banuiesc ca va referiti. Facem parte, acum, dintr-o Europa cvasi-globalizata, de ce sa nu dam, daca ne facem imagine astfel? Sa nu dam degeaba, asta-i altceva! Nu s-ar aduce straini, daca ai nostri ar avea valoare superioara. Dar, asa cum ai nostri viseaza sa plece pe afara, noi ce sa facem? Sa zicem mereu ca nu ne putem bate cu… Primaria Capitalei? Locul 3 la handbal sezonul acesta, apoi fonduri mai multe si poate fi locul 2. Vedeti ce se intampla deja la Baia Mare! Dupa inca un an, de ce sa nu visam la titlu? Caci nici CSM Bucuresti nu va tine strocul ridicat prea mult. Repet nu mai este, acum, vremea idolilor din sporturile individuale sau e mult mai putin. A fost odata! Cat despre Trefilov, asa o fi fost el obisnuit la el in tara, probabil. Asa s-or da acolo bani multi pe acolo, numai cu Mafia! Despre care copii scrieti ca nu au loc pentru antrenamente? Tocmai, ca sali sunt. Ca ar fi trebuit sa fi fost si mai multe asta e alta poveste. Numai sa fi venit acolo copii, ca pe vremea mea! Acum, nu ii prea mai vedem, avand alte pasiuni, alte tentatii. Pana vom construi cate sali si baze sportive avem nevoie, sa nu ne trezim cu ele goale, ca nu mai are cine sa se anteneze si sa joace acolo!
15 decembrie 2015 la 10:32 PM
Si revin, sunt de acord cu dvs. La acest club trebuie sa se faca performanta, nu trebuie cumparata performanta cu contracte de 6.000 de euro/luna luna (de persoana).Si aici intelegeti foarte bine ce vreau sa spun…
15 decembrie 2015 la 11:16 PM
@ victor: am inteles. Deci, sa incercam sa crestem o handbalista romanca, ploiesteanca fiind ideal, pana la nivelul vicecampioanei mondiale Marina Dmitrovic, nu-i asa? OK, dar v-ati gandit ca va cere… 6.000 de euro/luna, atunci cand o va egala pe Marina? Sau la ale noastre putem sa dam, ca nu-i probnlema? Sunt bune si patriotismul local, si nationalismul, dar nici sa nu vrem sa vedem niciodata dincolo de granite! Pierdem asa! E loc pentru toata lumea, indiferent de ce scrie pe pasaport!
16 decembrie 2015 la 10:53 AM
Nici macar nu stiam ca pe Stadionul Petrolul a avut loc o balcaniada de atletism. Va multumesc pentru informatie. Invatam toata viata. Ce vremuri frumoase trebuie sa fi fost!
Sa revenim la performantele obtinute in decursul timpului. Spuneti ca sunteti satul sa faca altii performanta cu sportivii nostri. Dar, si noi ne-am descurcat destul de bine, uneori.
Fotbal: 4 titluri de campioana, 3 cupe – Petrolul Ploiesti;
Baschet: 11 titluri de campioana, 6 cupe, o cupa europeana – Asesoft Ploiesti;
Volei: 4 titluri, 4 cupe – Petrom Ploiesti;
La sporturile individuale, palamresul este deja zdrobitor, cu campioni mondiali, europeni, olimpici, balcanici si mii de titluri nationale.
Eu apreciez ca va place handbalul, dar, va rog, sa imi spuneti ce performante notabile a avut acest sport, pentru a fi asa favorizat, fata de celelalte sporturi, si de unde ar veni aceasta “traditie” sa il sustinem in mod discretionar?
Trebuie sa recunosc ca nu vin la meciurile de handbal, dar din poze si din imaginile pe care am avut ocazia sa le vad, observ ca nu e foarte mare aglomeratie la meciuri.
Imi permit sa va parafrazez “suporterul este cel care plateste biletul, care isi incurajeaza favoritii, este cel pentru care se desfasoara, de fapt, spectacolul sportiv”. Daca o sa fie biletul 5 lei la meciurile de handbal, o sa vedeti ce impact are acest sport. Vor veni doar cateva rude ale jucatorilor… Si stiti bine asta.
La meciurile Petrolului, oamenii au abonamente. Asta inseamna dragoste pentru un sport!
16 decembrie 2015 la 1:00 PM
@ victor: fara sa vreti, poate, v-am adus pe “strada” mea! Ati enumerat titluri, trofee, cupe, medalii din trei sporturi de echipa locale. Deci au existat! Era normal, altfel, ca in sporturile individuale sa se obtina, in timp, mai mult, precum medalii olimpice, mondiale si europenw, de catre ploiesteni. Sunt sporturi la care romanii, din cand in cand, sunt capabili inca sa se infrunte cu sanse mari. E cvasi-imposibil s-o mai reusim la handbal si la volei, ca odinioara, la nivel de echipa nationala vorbesc, la baschet si la fotbal fiind – acum – o… Fata Morgana! Nu m-ati ghicit cu ordinea pasiunilor, domnul meu! Pe locul 1 e fotbalul, si asa va ramane cat voi trai, pe 2 a trecut baschetul, de un deceniu, dupa ce ajunsese acolo voleiul, ambele devansand handbalul – o pasiune din copilarie, mai ales. Iar acum sa va explic de la ce idee s-a pornit infiintarea CSM Ploiesti. Mai precis, de la ajutorarea unor echipe locale ce nu mai beneficiau de suport material. Prima a fost aleasa echipa de handbal feminin, apoi cea masculina. Asta pentru ca voleiul si Petromul… sucombasera deja, sa zic astfel, iar Asesoftul avea finantare puternica, disparuta cu totul in vara, fiind astfel momentul sa preia CSM-ul aceasta mostenire senzationala. Da, abonamente se iau la fotbal si numai acolo, pentru ca, orice ar fi, ramane, ca si in cazul meu, pasiunea marii majoritati a ploiestenilor, dar n u numai. Iar, Petrolul va fi intotdeauna echipa de suflet a aproape tuturor localnicilor!
La celelalte sporturi de echipe, care isi desfasoara activitatea in sala, s-a obisnuit, pentru a putea fi promovate, intrarea libera. Cand s-a mai incercat sa fie contra cost, unii – conjuncturalii sau cei cu mai putine resurse materiale – au renuntat sa mai vina, chiar si la meciurile de baschet din EuroCup. Daca s-ar fi lasat intrarea libera si-atunci, ar mai fi trebuit… o sala, fiind convins de asa ceva. Oamenii nu mai vin in numar mare la sporturile de echipa, aici o includ si pe Petrolul, deoarece fie nu au parte de mare performanta, fie nu (mai) au bani de dat pe bilete. Si nu sunt astfel deloc de condamnat, cred ca-mi veti da dreptate. Ia sa avem campioane, castigatoare de cupe nationale sau internationale, sa vedeti atunci sali pline! Asa se intampla, deocamdata, la noi, fiindca nu exista nici cultura de profil din tarile vestice ale Europei si nici salariile de acolo. Nu trebuie sa ne ascundem dupa deget, aceasta-i realitatea. Nu sunt de vina nici cei de la sporturile individuale ca au public numeros afara, iar in tara lor – nu prea spre deloc. Lipsa de mediatizare zilnica a condus, si ea, spre acest moment. Ii respect pe toti marii performeri la fel de mult, dar nu pot sa nu observ ca impactul, al suporterilor si al media, este scazut in cazul lor. Ati vazut, se scrie despre atletism, judo, popice, ciclism si altele, chiar si despre gimanstica, doar cand se obtine o foarte mare performanta. Altfel nu le “vedem” cu anii, in paginile de ziar ori – mai nou – pe siteuri. Nu-i drept, fara discutie, dar ratingul este stapan, iar societatile comerciale sunt dependente de el! Asta-i viata pe care o traim acum. Poate, pe viitor, se va mai schimba ceva, eu sperand la asa ceva.
16 decembrie 2015 la 2:38 PM
Nu va pot explica, pentru ca nu stiu. Eu asa o vad, ca pe o mare nesiguranta. Azi, un director interimar, maine – altul interimar, azi sunt bani, maine – nu, azi un primar interimar, maine – altul, tot interimar. Nesiguranta te trage inapoi, nu te lasa sa ai continuitate. La echipe, trebuie liniste, apoi performantele apar.
17 decembrie 2015 la 3:28 PM
@ Dragos: sper ca va faceti doar ca nu intelegeti problema cu schimbarile, de ce si pentru ce? Ce-ar fi trebuit ca sa fie liniste? Sa fie mentinuti in functii cei care au gresit flagrant?!? Chiar credeti ca doar prin liniste se poate face performanta?!? A fost… liniste atunci cand s-a descoperit gaura aceea de peste 8 miliarde de lei vechi? Despre ce vorbim? aici Performantele apar cand directorul e bun manager, chiar si interimar daca e, cand bugetul se imparte cat si cum trebuie, cand loturile sunt foarte bune, cand antrenorii au la dispozitie efective cu care pot lucra la nivel inalt. Nu mentinerea in functie la infinit a unor oameni dovediti ca au gresit, zic doar atat, asigura performanta. Nu sunteti de acord cu asa ceva?
16 decembrie 2015 la 2:46 PM
Am ajuns sa traim din amintiri….. PETROLUL, ASEFOFT, PETROM…. ma uit la alte orase, fiecare trebuie sa aiba ceva: rugby (Constanta, Timisoara, Baia Mare), handbal masculin (Bacau, Zalau), hochei (Galati, Miercurea Ciuc), hadnbal feminin (Bucuresti, Baia Mare), polo (Oradea)…. baschet feminin (Arad, Targoviste), baschet masculin (Targu Jiu, Cluj-Napoca, Pitesti, Targu Mures); la ora actuala, PLOIESTIUL nu mai are nimic… trist , trist (ma refer la sporturile pe echipe, caci de sporturile individuale nu se stie nimic).
17 decembrie 2015 la 3:32 PM
@ Florian: corect, asa este, doar ca Bacaul nu mai are handbal de Liga Nationala! In rest, Ploiestiul mai are, la nivel mai bun, doar handbqalul feminin. In rest, aveti dreptate, NIMIC!
16 decembrie 2015 la 6:27 PM
Noi nu vorbim de societati comerciale aici. Vorbim de bani publici. Si insistenta pentru sporturile individuale vine foarte mult din ratiuni economice. Pur si simplu, este mult mai ieftin.
Sper ca Ploiestiul sa isi faca mai intai o baza sportiva, cu un nou bazin de inot, stadion de atletism si inca cel putin o sala, multifunctionala, pentru jocuri. Nu e momentul sa ne rasfatam acum si sa speram ca, la un moment dat, va crapa HCM Baia Mare, pentru a ocupa un loc mai bun. Nici noi stam asa confortabil. Cu bugetul echipei de handbal feminin, pe doi ani, mai construim doua sali dedicate exclusiv sportului de performanta. (va rog sa va interesati mai temeinic in ceea ce priveste modul cum se pregatesc echipele de juniori de la baschet, handbal sau volei: foarte tarziu sau foarte devreme in scoli, dupa ce s-a terminat programul scolar, aproape cersind pozitiile de antrenament si umilindu-se pentru acestea).
Verificati pentru cultura generala a Dvs. gradul de ocupare al singurei sali private mutifunctionale din oras. Exista o asemenea cerere de locuri de antrenament, incat sala d-lui Ionescu (cea unde joaca Tricolorul, la volei) s-a dovedit incapabila sa faca fata la cereri. Felicitari, proprietarului, pentru initiativa!
Deci, nu suntem in pericol sa avem sali goale, suntem in pericol sa nu avem ce le pune la dispozitie copiilor care vor sa faca sport.
Si sa revenim la o discutie anterioara, nu exista competitie mai importanta decat Jocurile Olimpice, unde regina competitiei este natatia, iar regele – atletismul.
Nu am idee cam cat ar costa un bazin de inot sau un stadion de atletism (suntem singurul municipiu din tara fara stadion de atletism,ce rusine… si cu un bazin de inot construit in anii ’30 si acoperit in anii ’60, ce rusine…), dar avem de aruncat, an de an, cate un million de euro pentru o echipa fara traditie, fara suporteri si dorita doar de cativa implicati direct.
Iar daca oamenii din handbal v-au convins ca clubul ar fi fost infiintat pentru ei, asta arata un pic de naivitate. Clubul a fost infiintat acum vreo 8-10 ani, imi cer scuze ca nu stiu exact, dar stiu ca a fost vorba de mai mute sectii, inca de la inceput (iar imi cer scuze ca nu le stiu pe toate).
Dar pot sa va spun ca stiu sigur ce conflicte ingrozitoare au fost atunci cand s-a afiliat la club sectia masculina de handbal, care a fost tratata mai mereu ca ruda saraca.
Imaginea Ploiestiului ar fi data mult mai bine de o investitie in facilitati sportive moderne, iar in aceste facilitati sa se desfasoare competitii importante (asa cum au fost odata, deduc din ceea ce ati spus). Atunci, toate sporturile ar avea o expunere si copiii ar avea de unde alege, iar antrenorii ar avea ce sa le ofere.
Eu sunt un iubitor al sporturilor, in general, si poate ca nu as fi vehement in ceea ce priveste aceasta enorma cheltuiala doar pentru un sport, dar sa stiti ca Ploiestiul nu doreste aceasta echipa (exceptandu-i pe cei implicati in vreun fel sau altul).
Astept sa vad care este pozitia candidatilor la primarie, in aceasta privinta, si am sa evit (eu si multi altii) sa dau votul unuia care ar avea parerea Dvs.
17 decembrie 2015 la 4:26 PM
@ victor: ce bine, deci, glumind putin, ca nu am de gand sa candidez la fotoliul de primar! Altfel, fara falsa modestie, nu aveti in mine un “opoent” care sa se lase “dodborat” usor. Imi sustin fiecare idee cu argumente ferme, chiar daca nu vreti s-o recunoasteti, chiar daca risc sa-i supar pe cei afectati in vreun fel sau altul. Sunt adeptul exclusiv al marii performante. Daca CSM Ploiesti vrea doar sport de masa, sa creasca pustii din Ploiesti, OK, de acord. Atunci, stiu clar ca nu-i vorba decat despre asa ceva. Dar, daca alege marea performanta, atunci trebuie sa stie exact cat i se poate intinde plapuma si pe cine sa mizeze in primul rand. In alta ordine idei, observ, dar nu va fac o vina dina sta si o sa va explic de ce, observ ca incuracati rau de tot borcanele. Evident, pentru ca nu vi s-a explicat pe larg cine cu ce se ocupa, de fapt.
1. Nu CSM Ploiesti – club cu sectii sportive ai caror memnbri trebuie platiti din, nota bene, fondul de salarii – construieste sali, bazine, stadioane, indifrent de care. Doar MUNICIPALITATEA o face. Deci, milionul acela de euro despre care ziceti ca este oferit echipei de handbal feminin, una fara traditie in oras, dupa dv, nu are NICIO legatura cu – atentie – fondul de investitii al Primariei Ploiesti. Una-i una, iar alta-i alta;
2. Imi permit sa va intreb daca ati facut vreun sondaj, printre iubitorii de sport dijn Ploiesti, cu privire la echipa de handbal feminin? Nu cred ca ati facut, fiindca refuz sa-mi inchipui ca nu ar accepta-o pe cea mai bine clasata formatie, din sportul de echipe locala, in primul esalon, in acest moemnt;
3. Inteleg de la dv ca salile existente acum in oras nu ar face fata cererilor numeroase ale echipelor, sportivilor, pentru desfasurarea antrenamentelor. Banuiesc ca este vorba despre cele de copii si juniori. Nu avem chiar atat multe trupe de seniori, incat sa se ocupe toate pozitiie. Pentru sportul de masa, intr-adevar, or fi putine, dar subiectul discutiei noastre e sportul de mare performanta. Daca am discuta despre cel de masa, atunci ar trebui sa mutam targetul, domnul meu, dupa cum v-am explicat mai sus;
4. Sigur, dupa cum doriti dv, s-ar mai putea alege o cale la CSM – sustinerea EXCLUSIV a sporturilor individuale, daca tot ziceti ca efortul financiar ar fi mai mic decat in cazul celor de echipa. Insa, eu cred ca a cheltui bani cu un viitor candidat la medalii, la o intrecere olimpica, mondiala sau europeana, ar insemna acelasi efort pecuniar. Doar ca, nu s-ar merge la sigur, asa cum s-ar intampla in sportul de echipa local, asa costisitor cum ziceti ca ested el. Sigur ca un titlu olimpic, mondial si european valoreaza infinit mai mult decat patru nationale. Insa, pana una-alta, o repet, acestea atrag mai mult, acestea li se ofera iubitorilor locali de sport saptamana de saptamana, an de an. Olimpicii, mondialii si europenii, sa le zic asa, cheltuiesc in patru ani, sau in doi chiar, sa stiti, la fel sau poate chiar mai mult, pregatirea lor facandu-se la un cu totul alt nivel, ca sa nu mai pun la socoteala si deplasarile la compeetitii. O echipa de handbal sau baschet, de exemplu, cheltuie mai putin cu cele interne. Cu acestea din urma mergi mai la sigur, pe cand cu primii – la risc, sa zic asa. Ideal este sa le ai pe toate, dar este cam greu in criza financiara cvasi-planetara;
5. Ati cam scapat din calcul ca modelele pentru copii costa. Daca renuntam la echipe cu sanse la prezenta in cupele europene si le mentinem pe cele mediocre, ce modele or sa mai aiba au copiii?!? Acei copii care sunt tot mai greu de adus in sali, la bazine, pe stadioane, atractiile lor nemafiind la fel ca inainte, cand nu existau pasiunile de-acum;
6. Nu ne bucuram sa… moara capra vecinului, cazul HCM Baia Mare, dar si astfel se obtine mare performanta! Si astfel, unele echipe defileaza. Da, fiindca “mor” altele, rivale ale lor.
Am putea lungi dialogul nostru oricat de mult, nu am ajunge nicidoata la vreun consens, fiindca fiecare avem idei care nu coincid. Insa, sa stiti ceva, poate ca niciunul nu detine solutia ideala! Niciodata nu o sa putem impaca, asa cum se zice, capra cu varza.
Toate cele bune va doresc si sper sa gasiti candidatul la primarie care sa va multumeasca!
17 decembrie 2015 la 8:30 PM
OK, va raspund punctual:
1. Daca municipalitatea nu da bani pt. handbal feminin, ce surpriza, handbalul feminin nu ar avea acest buget. Municipalitatea ar putea spune direct: milionul de euro aferent sectiei de handbal feminin il redirectionam pt. investitii in baze sportive. Ia intrebati lumea prin oras sa vedem catre ce idee ar marsa. Inca imi sunteti dator cu palmaresul vreunei echipe de handbal feminin ploiestean (al carei continuator sa fie CSM Ploiesti). Daca nu gasiti, hai sa dam banii la baschet. Macar acolo am avea ce continua;
2.Tocmai din discutia cu multi iubitori ai sportului din oras, am inceput acest subiect. Marea majoritate nu inteleg de unde asemenea generozitate pentru o echipa fara impact la nivelul orasului;
3. Imi cer scuze ca m-am gandit la copiii si juniorii din Ploiesti, cei care nu au pozitii de antrenament, inainte de a ma gandi cum sa dam salarii de 4,5 sau 6.000 de euro unor jucatoare de handbal. Iar un ipotetic loc 3 nu inseamna nicidecum mare performanta;
4. La acest punct, imi permit sa va corectez flagrant. Intamplator si cu totul accidental, cunosc 2 sportivi calificati la Jocurile Olimpice. Unul dintre ei este Marian Dragulescu (probabil ca ati auzit de el). Indemnizatia olimpica este de 1.500 de lei (333 euro), iar in cazul lui Marian se mai adauga un salariu de 2.850 lei, iar in cazul lui Marian Nistor (box), situatia e mai rea, el avand un salariu de 2.000 lei;
5. In ceea ce priveste modelele pt. copii, eu zic ca ar fi mult mai ieftin sa organizam competitii importante, unde copiii sa vada sportivi de talie mondiala. Aha, doriti sa faca copiii din Ploiesti sport? Va felicit! Acolo am vrut sa ajung. UNDE???? Nu exista sali pt. jocuri sportive, nu exista stadion de atletism, bazinul din epoca de piatra sta sa cada. Este adevarat, e greu de adus copiii la sali, bazine, stadioane, mai ales atunci cand acestea nu exista;
6. Am o metoda prin care putem sa invingem echipe precum HCM Baia Mare sau CSM Bucuresti. Facem bugetul echipei noastre de 10 milioane de euro. Si castigam si Liga Campionilor cu bugetul asta. Ce spuneti?
In caz ca doriti sa imi raspundeti, va rog sa nu uitati sa ii povestiti de marile realizari anterioare ale unei echipe de handbal ploiestean si s-ar putea sa trec de partea Dvs.
Insa, daca nu gasim nimic, haideti sa preluam palmaresul de la defuncta Asesoft (care ne-a si lasat un public fidel) si sa ne canalizam pe baschet, ca echipa fanion.
Iar sporturile individuale, care si asa sunt lasate la “si altii” ,sa fie lasate sa performeze in continuare, cu rezultate pe care nu o sa le obtina niciodata o echipa feminina de handbal.
17 decembrie 2015 la 11:11 PM
@ victor: o sa va raspund, si eu, pe puncte, ca sa nu… “zgariem” limba romana si gramnatica ei:
1. Municipalitatea da bani, pentru buget, la CSM Ploiesti. Conducerea CSM Ploiesti ii imparte cum crede de cuviinta, nu cum am vrea noi, unul sau altul. Daca municipalitatea da cu un milion mai putin, atunci CSM poate trece la… sportul de masa, parerea mea;
2. E usor a spune din discutia cu multi iubitori de sport…. Asa as putea si eu spune ca am scris dupa discutia cu multi iubitori sport, dar nu o fac, pentru ca nu-i adevarat;
3. Nu incercati sa apasati pe coarda sensibila cu copiii si juniorii, contrapunandu-i deja marii dv antipatii, observ asta, echipa de handbal feminin CSM Ploiesti. Chiar nu-i cazul;
4. Salariile sunt lunare? Oricum ar fi, sunt mici, intr-adevar pentru viitori… campioni olimpici, mondiali si europenbi;
5. Sa organizam competitii cu vedete inbternationale, pentru a le oferi copiilor modele? Intrebare simpla: cu ce bani? Ma tem ca nu sunt;
6. La exagerari, suntem campioni olimpici, mondiali si europeni! Nu credeti?
V-am raspuns. Aveati dubii ca nu o fac? V-am dat exemplul de trecutul handbalului feminin din Ploiesti. CSM Ploiesti este un club mai nou si nu era musai sa fie continuatorul altuia. Cat priveste baschetul, daca ma citeati mai atent, vedeati ca asta am propus si eu, dar nu v-a convenit ce-am scris! Sa dea Dumnezeu sa obtina sportivii ploiesteni – atentie, ploiesteni, nu dublu legitimati! – medaliii la competitiile olimpice, mondiale si europene, iar atunci sa cerem cluburilor sa-i plateasca la nivelul jucatoarelor care sunt in competitii in fiecare saptamana, in fiecare an, nu din cand in cand, restul – antrenamente! Sa ne (mai) auzim cu bine!
18 decembrie 2015 la 10:30 AM
Din ce scrieti, se intelege ca amestecati sportul de masa cu sportul de performanta.
Daca va duceti la un meci la Petrolul si deschideti subiectul referitor la echipa de handbal feminin, veti observa cat de “iubita”. Accolo sunt multi iubitori ai sportului.
Copilul meu face antrenamente la ora 7 dimineata (handbal!). Puteti verifica la ce ore si prin ce sali ajungem.
Retributiile pe care le-am amintit sunt, din pacate, lunare. Nu cred ca exista vreo handbalista PE PLANETA, de-a lungul timpului, care sa se laude cu un palmares echivalent cu cel al lui Marian Dragulescu.
Daca am avea baze sportive, s-ar putea organiza turnee internationale. Cu mult mai putin de un milion de euro.
La exagerari suntem foarte buni, dar a fost vorba de o ironie. Nu imi amintesc sa fi auzit vreodata de campionate europene, mondiale sau jocuri olimpice, la disciplina “exagerari”.
Sunt fost sportiv de performanta, deci nu sunt chiar in afara fenomenului.
Sa va ajut cu o lamurire: dublele legitimari se fac tocmai in favoarea sportivilor, pentru ca nu stiu din ce motiv, pentru sporturile individuale, nu sunt bani. Daca ar fi platiti cu un sfert din ceea ce primeste o handbalista anonima, nu ar mai fi nevoie de asta. Prin handbalista anonima, ma refer la una care niciodata nu a fost/va fi in vederea echipei nationale. Ma uit la CM de handbal si nu vad prea multe jucatoare de la CSM.
Dvs sunteti un iubitor al sportului, pe cand eu sunt un fost practicant. De aici apar si diferentele de opinii.
Eu am ales o alta cale in viata, sportul pastrandu-l ca pe o amintire frumoasa, copiii mei fac sport (v-am amintit conditiile) si am sa-i sprijin cat pot. Dar nu imi permit sa construiesc noi baze, de care este asa mare nevoie.
In acest moment, noi am pus caruta inaintea cailor. Le dam copiilor modele, dar nu le facem conditii sa isi copieze modelele.
18 decembrie 2015 la 4:27 PM
@ victor: de ce nu ati spus de la bun inceput ca sunteti un fost practicant de sport, ci nu doar un iubitor de sport? Am fi rezolvat multe dintre divergentele noastre de opinii. Nu inteleg de ce oameni care au idei bune se ascund in spatele anonimatului. De data asta, nu o s-o iau ca pe o ironie impartirea facuta de dv intre practicanti de sport si iubitori ai sportului. Exista o conexiunje, sq stiti! Cei din urma au habar de sport si de problemele lui, ca si un ul din interior. Ati avea surpriza sa aflati ca multi dintre cei, sa le zic dinafara, au idei foarte bune. De ce? Fiindca nu au vreun alt interes decat binele sportului! Nicoleta Tudor a fost in lotul largit pentru Campionatul Mondial, dar nu a mai fost aleasa inainte de a se pleca in Danemarca. Daca ar fi fost mai multe de aici, CSM era deja campioana! Logic, nu? Ma mir, chiar foarte tare, ca un tata de handbalist in devenire uraste atat de mult, efectiv, o echipa ce practica acelasi sport. Va pun o intrebare care sper sa nu ramana retorica. Daca fiul dv ar avea, intr-o zi, un salariu de 6.000 de euro/luna, precum o fosta vicecampioana mondiala, ati reactiona la fel? Sau veti crede ca al dv copil il merita? Nu ati inteles, altfel, ironia mea cu exagerarile, desi ma acuzati pe mine ca nu as fi inteles-o pe a dv. In fine, sa ramanem la un dialog in care sa nu ajungem sa ne tot luam peste picior. Pot rezista si la unul de acest gen, dar nu-mi place, sincer. Nu se construiesc baze sportive (si) mai multe in Ploiesti, pentru ca nu sunt bani pentru tot ceea ce am avea nevoie. Spuneati sa intreb lumea ce ar vrea? Salarii mari la CSM sau sali? Va spun eu ce-ar vrea: spitale, strazi asfaltate, canalizare, gradinite, scoli etc. Nu putem compara un sport de echipa cu unul individual, asta vizazi de o paralela intre o echipa de handbal si Dragulescu! Nu v-am acuzat ca ati fi in afara fenomenului, culmea fiind ca si… iubitorii de sport nu sunt deloc in afara fenomenului. Daca nu au dat cu piciorul in minge, nu au aruncat greutatea ori nu au ridicat o haltera nu inseamna ca nu se pricep deloc la sport. Se poate invata sport si dinafara. Iar managerii din sport nu-i musai sa fie toti fosti prqacticanti ai sportului. Pot fi buni conducatori de cluburi, in conditiile in care stiu sa faca si bani. Sigur ca nu-i normal ca un copil sa se antreneze la 7 dimineata, sunt de acord cu dv. Nu mi-ati raspuns insa la ce club este fiul dv, fiind foarte curios sa aflu, pentru a comenta situatia in cunostinta de cauza. Dumneavioastra ati ales calea unei amintiri frumoasa fata de sport, eu am trait ultima parte a ei scriind despre sport! Ca punem caruta inaintea cailor este o realitate. Adesea facem asta. Insa, nu toti vedem aceeasi caruta inaintea cailor. Tot ni se pare ca a noastra ar fi cea mai buna, daca intelegeti ce vreau sa va spun.
19 decembrie 2015 la 12:47 AM
Nu am sa inteleg de ce nu putem compara un sport individual cu cele de echipa, oricat ati incerca. Mai ales cand performanta cea mare e la sportul individual.
Copilul meu este chiar la CSM, dar consider ca Ploiestiul nu e Barcelona, asa cum Romania nu e Germania. Nu inteleg cum orase dintr-o tara saraca isi permit sa angajeze norvegience, frantuzoaice sau spaniole si sa le dea salarii mai mari decat in orice alta tara bogata a Europei. Vorbesc de handbaliste din loturile nationale ale tarilor respective. De unde generozitatea asta? De ce neaparat handbal?
Handbalul este un sport de nisa, practicat la nivel de performanta doar de cateva tari europene, iar din afara continentului, nu exista decat Coreea de Sud si, mai nou, Brazilia.
In sportul mondial, cele mai bune tari sunt Statele Unite, China, Marea Britanie, inexistente la handbal.
Cu exceptia campionatului mondial precedent din Brazilia, unde tara gazda a castigat, toate trofeele ajung in Europa si doar la cateva tari, asta la feminin.
La masculin, nu a existat niciodata o medaliata mondiala sau olimpica din afara Europei.
Acest fapt arata ca nu este un sport raspandit la nivel de performanta. E o afacere europeana.
Cunoasteti pe cineva care iese sa joace un handbal de placere cu prietenii? ?Nu va bateti capul! Va spun eu ca nu.
Este cel mai inaccesibil joc cu mingea si este canibalizat de fotbal. Avem un teren (de handbal) cu doua porti? OK! Jucam fotbal.Avem un panou de baschet? OK! jucam baschet. Avem un fileu sau suntem la plaja ori la gratar? OK!Jucam volei. Stiti care este procentul de mingi vandute intre baschet si handbal? 200 la 1. Si probabil acea 1 este cumparata din greseala (intrebati la Decathlon).
Copilul meu face astazi handbal, maine poate va face atletism, poimaine, baschet s.a.m.d.
Daca va performa in handbal si i se vor oferi 6.000 (4.000, 3.000) de euro pe luna, in Romania, m-as intreba cum a reusit sa-i pacaleasca si de unde or avea aia bani.
Diferenta intre un sportive si un iubitor al sportului e enorma. Un iubitor al sportului nu o sa inteleaga cum este sa vomiti din cauza efortului, sa te clatesti in gura si sa continui. Nu va intelege cum e sa joci sau sa concurezi accidentat, stiind ca-ti pui cariera in pericol, pentru a obtine ceea ce ti-ai propus si sa nu-i dezamagesti pe cei care se bazeaza pe tine. Nu va sti niciodata ce simti atunci cand vezi ca nu te mai ajuta corpul ca inainte si trebuie sa te opresti.
Iubitorii sportului doar cred ca stiu asta, dar sunt asa de departe de adevar…
21 decembrie 2015 la 10:45 PM
@ victor: OK, un comentariu foarte interesant al dv. Nu o sa combat nimic din ce ati scris, fiindca nu am de ce. Nu am fost sportiv de performanta, am facut numai de placere, in copilarie si in ti9nerete, asa ca nu am intrat vreodata in pielea vreunui peformer, ca sa pot sa va tin piept, din acest punct de vedere. Desi, la categoria aceasta, de performeri, nu i-as pune chiar pe toti cei care au fost legitimati la un club sau altul. Peformer cred ca intelegeti foarte bine ce inseamna. Altceva decat participant la competitii, qadica. Ma surprinde, altfel, cat sunteti de inversunat impotriva handbalului. Asta esi imi scrieti ca aveti un copil care practica acest sport la CSM Ploiesti. Pareti asa de tare impotriva handbalului, incat as crede ca l-ati dori desfiintat de la acest club!Nu va ganditi si la copilul dv? Chiar nu inteleg de ce sunteti impotriva. Cat priveste salariile acelea de care imi spuneti, si pe care le stiu si eu, ca si toata lumea, de altfel, imi permit sa va dau un sfat. Cata vreme se dau unora care chiar ii merita banii aceia, exclusiv asa, insa, desi poate ca si cineva din afara sportului ar trebui sa-i primeasca, nu va mai ganditi la bani! Ganditi-va doar la sport! Nu va mai faceti astfel sange rau! Intotdeauna, banul e ochiul dracului! Mai ramkane, acum, doar sa-mi explicati cum adica s-a cumparat din… greseala acea minge de handbal, la Decathlon!?! Si inca o intrebare: daca, prin absurd, ati fi fost directorul general al CSM Ploiesti, ce sectii ati fi dorit sa aiba clubul, ce obiective le-ati fixat acestora si ce salarii ati fi dat? Multumesc anticipat pentru un eventual raspuns!

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
In fine
 CSM 
 CSM 
 CSM